open-index/open-wikipedia-markdown huggingface dataset:
Andrej Kantsjelskis

**Andrej Antanasovitsj Kantsjelskis** (russisk:Андрей Антанасович Канчельскис; født 23. januar 1969 i Kirovohrad) er en russisk tidligere fotballspiller. Han spilte for flere klubber, blant annet Manchester United FC, Everton FC og Rangers FC. Kantsjelskis var kjent som en dynamisk, hurtig og målfarlig høyre-ving med stor løpskapasitet.

## Klubbkarrieren
Kantsjelskis startet sin fotballkarriere hos Dynamo Kyiv i 1988 og dro videre til Sjakhtar Donetsk i 1990.Han signerte for Manchester United FC ett år senere og fikk sin debut for United den 11. mai 1991 mot Crystal Palace FC. Kantsjelskis hjalp klubben med å vinne to ligatitler (1993 og 1994) samt en FA-cup–tittel i 1994. Han var også delaktig i den tapende ligacupfinalen mot Aston Villa FC i 1994, hvor han ble utvist for hands. 

Kantsjelskis ble så solgt til cup–vinneren Everton FC i 1995 og i hans første sesong med klubben skåret han 16 mål, noe som gjorde at han ble sett på som en av de bedre vingene i landet. Han oppnådde kultstatus blant Everton–tilhengerne etter sine to mål mot Liverpool FC på Anfield og hans positive spill hjalp klubben til en respektabel sjetteplass i serien, noe som var Evertons beste plassering på mange år. Kantsjelskis fikk derimot problemer med å opprettholde sin form i den neste sesongen, noe som gjorde at han ble solgt for £8 millioner til den italienske klubben Fiorentina. 

Perioden i Fiorentina ble plaget av småskader og dårlig form noe som gjorde at han meldte overgang til skotske Rangers FC i 1998. Mens han var der ble han også lånt ut til United-rivalen Manchester City FC før han igjen meldte overgang til blant andre Southampton i 2003, saudiarabiske Al-Hilal SFC i samme år, russiske Saturn Moskva i 2004, og sist Krylya Sovetov Samara i 2006. Etter å ha forlatt Krylya Sovetov uten kontrakt i årsskiftet 2006–2007 bestemte han seg for å legge opp som fotballspiller den 12. februar 2007.

## Landslagskarriere
Til tross for at Kantsjelskis var født i Ukraina, og hans opphav var litauisk, valgte han å representere  hvor han omsider ble bokført med 36 kamper og fem mål. Han ble også bokført med 23 kamper for Sovjetunionen hvor han skåret tre mål. Kantsjelskis fikk bare deltatt i to store landslagsturneringer (EM i 1992 og EM i 1996) på grunn av hans boikott av den russiske landslagstreneren Pavel Sadyrin, noe som gjorde at han gikk glipp av VM i 1994.

## Annet
I sin egen selvbiografi «Managing My Life» ble United–manager Sir Alex Ferguson påstått å ha blitt tilbudt over 40 000 pund i bestikkelse for å selge Kantsjelskis. Da dette ble avslått, hevdet han videre at styreformann i Manchester United, Martin Edwards, mottok drapstrusler på grunn av dette. Det finnes for øvrig ikke bevis for at hverken Everton eller Kantsjelskis selv var klar over bestikkelsen eller drapstrusselen.

## Referanser




## Eksterne lenker
* 
* Statistikk over Andrej Kantsjelskis på The Rec.Sport.Soccer Statistics Foundation
Mountain Home Air Force Base

**Mountain Home Air Force Base** er en av det amerikanske flyvåpenets flystasjoner, og ligger i Elmore County i delstaten Idaho i USA, litt nord for byen Minot. Den er hjem for  366th Fighter Wing.

## Eksterne lenker
* 
* Mtn Home AFB  base history from Strategic-Air-Command.com
* GlobalSecurity.com Mountain Home AFB
Morón Air Base

**Morón Air Base**  er en av det amerikanske flyvåpenets flystasjoner, og ligger sørvest for Sevilla i Spania. Den er en av de spansk-amerikanske militærbasene som ble etablert etter en avtale inngått mellom landene i 1953.

Basen ble etablert i 1941 for å trene piloter for det spanske luftforsvaret. Morón var en av en rekke spansk-amerikanske flybaser i Spania etablert under den kalde krigen. I 1957 kom den første flighten B-47 for å operere fra basen, tett fulgt av KC-97 tankfly. På 1960-tallet dabbet aktiveten ved basen av til fordel for andre spanske baser. Spanjolene brukte den til en viss grad for F-5 Freedom Fighter på 1980-tallet. På 1990-tallet ble basen brukt for å støtte operasjoner i Gulfkrigen og Kosovo-krigen. I 2001 ble den brukt i forbindelse med Operasjon Enduring Freedom og i 2003 til støtte for invasjonen av Irak.
Moody Air Force Base

**Moody Air Force Base** (IATA: **VAD**, ICAO: **KVAD**) er en av det amerikanske flyvåpens flystasjoner, og ligger i Lowndes County i delstaten Georgia i USA. Den er en stor øvelsesflyplass.

Basen het ved opprettelsen september 1941 Valdosta Airfield, men ble 6. desember 1941 oppkalt etter major George Putnam Moody, som hadde omkommet et halvt år tidligere under testflyging. 

Moody er base for USAFs 23rd Wing, som benytter A-10, HH-60G Pave Hawk og HC-130P.  Basen har drøyt 4&nbsp;000 militært og 400 sivilt ansatte.

## Eksterne lenker
*
Misawa Air Base

**Misawa Air Base**  (japansk: 三沢飛行場 = Misawa Hikōjō) er en av det amerikanske flyvåpenets flystasjoner, og ligger nær byen Misawa i prefekturet Aomori helt nord på Honshu i Japan. Den er hjem for 35th Fighter Wing som flyr fly av typen F-16CJ og F-16DJ Fighting Falcon.

Ifølge informasjoner fra *Verfassungsschutz* i den tyske delstaten Baden-Württemberg er/var Misawa Air Base det av etterretningsprogrammet ECHELON.

## Referanser


## Eksterne lenker
* Misawa Air Base  
* Misawa Air Base på GlobalSecurity.org
Mihail Kogalniceanu lufthavn

**Mihail Kogălniceanu lufthavn**  ligger i det sørøstre Romania. Den betjener blant annet Constanța og det som kalles *Den rumenske riviera*, men har siden 1999 også vært base for det amerikanske luftvåpenet.
 
## Eksterne lenker
*
Boksing under Sommer-OL 1904

**Boksing under Sommer-OL 1904** ble arrangert 21.- og 22. september 1904 i Francis Gymnasium i St. Louis. 

Boksing var med for første gang på det olympiske programmet 1904 i St. Louis. Det ble bokset i sju ulike vektklasser. Det var kun amerikanske boksere som deltok. Det var mulig for boksere i lettere vektklasser å delta i tyngre klasser. Oliver Kirk vant gull i to ulike vektklasser og han er den eneste som har vunnet to gull i samme OL i boksing. George Finnegan, Harry Spanger og Charles Mayer vant alle én gull og én sølv hver.   

## Medaljefordeling

## Resultater
### Fluevekt (47,63 kg)

### Bantamvekt (52,16 kg)

### Fjærvekt (56,70 kg)

### Lettvekt (61,24 kg)

*I november 1905 ble sølvvinneren Jack Egan diskvalifisert av AAU på grunn av at han bokset under falskt navn, han het egentlig Frank Joseph Floyd. Van Horn ble sølvvinner og Sturholdt som opprinnelig kom på fjerdeplass fikk bronse. 

### Weltervekt (65,27 kg)

*I november 1905 ble den andre bronsevinneren Jack Egan diskvalifisert av AAU på grunn av at han bokset under falskt navn, han het egentlig Frank Joseph Floyd. 

### Mellomvekt (71,67 kg)

### Tungvekt (over 71,67 kg)

## Referanser


## Eksterne lenker
* Boxing at the 1904 Summer Olympics hos olympedia.org
* Resultater og profilside  hos sports-reference.com
Nellis Air Force Base

**Nellis Air Force Base** er en av det amerikanske flyvåpenets flystasjoner, og ligger i Clark County i delstaten Nevada i USA. Den er en øvelsesflyplass, og på 1970- og 80-tallet ble det benyttet sovjetiske fly av typen MiG-17, MiG-21 og MiG-23 for å simulere kampsituasjoner mot F-4 Phantoms.
## Eksterne lenker
*
McGuire Air Force Base

**McGuire Air Force Base** er en av det amerikanske flyvåpens flystasjoner, og ligger i Burlington County i delstaten New Jersey i USA, like ved Fort Dix. Den er base for 305th Air Mobility Wing og 514th Air Mobility Wing (Air Force Reserve) som benytter fly av typen C-17 Globemaster III og KC-10 Extender.

Flystasjonen er oppkalt etter major Thomas McGuire.

## Eksterne lenker
*
McConnell Air Force Base

**McConnell Air Force Base** er en av det amerikanske flyvåpens flystasjoner, og ligger ved Wichita i Kansas i USA. Den er base for 22d Air Refueling Wing, 931st Air Refueling Wing og Kansas Air National Guards 184th Refueling Wing.

Flystasjonen er oppkalt etter brødrene Thomas, Fred og Edwin McConnell.
McChord Air Force Base

**McChord Air Force Base** er en av det amerikanske flyvåpens flystasjoner, og ligger i Pierce County i delstaten Washington i USA. Den er base for 62nd Airlift Wing, 446th Airlift Wing og Western Air Defense Sector (WADS).

Flystasjonen er oppkalt etter oberst William C. McChord.

## Eksterne lenker
*
Maxwell Air Force Base

**Maxwell Air Force Base** er en av det amerikanske flyvåpens flystasjoner, og ligger nær Montgomery i Alabama i USA. Den er base for 42d Air Base Wing.  Navnet er gitt til minne om fenrik William C. Maxwell fra Atmore, Alabama.  

I 1910 anla Wright-brødrene en av verdens første flyskoler på dette stedet.  Basens hovedoppgave er fremdeles opplæring, og den huser Air University.  Under første verdenskrig ble basen leid av den amerikanske hæren og brukt som verksted.  Etter krigen kjøpte hæren basen, og under andre verdenskrig ble den brukt til opplæring av flymannskaper.  Mot slutten av krigen ble den en dedikert base for opplæring på firemotors fly, først B-24 Liberator og senere B-29 Superfortress.

## Eksterne lenker
* Air University (engelsk)
* 42nd Air Base Wing (engelsk)
March Air Reserve Base

**March Air Reserve Base** er en av det amerikanske flyvåpenets reservistflystasjoner, og ligger i Riverside County i California i USA. Den er en av USAs eldste flystasjoner og ble anlagt i 1918. Den er base for 452d Air Mobility Wing, med blant annet åtte C-17 Globemaster III-fly.

Flystasjonen er oppkalt etter sekondløytnant Peyton C. March jr.

## Eksterne lenker
* 
*  March Fields historie
Tokugawa Tsunayoshi

**Tokugawa Tsunayoshi** (徳川綱吉, født 23. februar 1646, død 19. februar 1709) var den fjerde Tokugawa-shogun i Japan. Han regjerte fra 1680 til 1709. 

I 1682 beordret shōgun Tsunayoshi sine sensorer og politi å heve levestandarden til folket. Snart ble prostitusjon forbudt, servitriser kunne ikke ansettes i tehus, og sjeldne og dyre stoffer ble forbudt. Mest sannsynlig begynte smugling som en praksis i Japan like etter at Tsunayoshis autoritære lover trådte i kraft.  

Tsunayoshi var ivrig buddhist og engasjerte seg av religiøse grunner for dyrenes beskyttelse mot slutten av sitt liv. Han var særlig motstander av avliving av løshunder, ettersom han selv etter den kinesiske kalender var født i *Hundens år* og ble påvirket av en buddhistisk munk som fortalte ham at han hadde vært en hund i sin tidligere eksistens. Som et resultat vedtok Tsunayoshi dødsstraff for alle som skadet en hund, insisterte på at hunder kun skulle tiltales i ærefulle vendinger.  

Med loven *Shōrui Awaremi no Rei* (生類憐れみの令, (Loven om medlidenhet overfor levendevesener) straffet han dyreavliving strengt, og etablerte kenneler for ca.  løshunder i forstedene til byen der de ville bli holdt. De ble tilsynelatende matet med et utvalgt kosthold bestående av ris og tørket fisk på bekostning av de skattebetalende innbyggerne i Edo. Hans folk avskydde tiltakene og lo av ham og gav ham det nedsettende tilnavnet *hundeshogunen*. Han hadde en hund som het Takemaru. Etter hans tid ble forordningene opphevet. 

Mot slutten av karrieren hadde Tsunayoshi imidlertid en tendens til å ignorere regjeringens plikter for gledene av palasset hans, og regjeringen ble noe slapp og til tider eksentrisk, som tydelig i hans beryktede dekreter knyttet til hundenes velferd. Han døde i 1709 bare fire dager før hans 63-årsdag, og ble etterfulgt av nevøen sin, Tokugawa Ienobu, som var sønn av hans andre bror, Tokugawa Tsunashige, ettersom Tsunayoshi tre egne barn hadde dødd i barndommen. 

## Referanser
Tokugawa Ietsuna

**Tokugawa Ietsuna** (徳川家綱, født 7. september 1641, død 4. juni 1680) var den fjerde  Tokugawa-shogun i Japan. Han regjerte fra 1651 til  1680.
Tokugawa Hidetada

**Tokugawa Hidetada** (徳川 秀忠, født 2. mai 1579, død 14. mars 1632) var den annen Tokugawa-shogun i Japan. Han regjerte fra 1605 til sin abdikasjon i 1623. Han var tredje sønn av grunnleggeren av Tokugawashogunatet,  Tokugawa Ieyasu. Han hadde abdisert til fordel for sønnen i 1605, men beholdt i virkeligheten makten frem til sin egen død i 1616.
Roque under Sommer-OL 1904

**Roque under Sommer-OL 1904** ble arrangert fra 3. til 8. august 1904 på Francis Olympic Field i St. Louis. 

Roque var med for første og eneste gang på det olympiske programmet 1904 i St. Louis. Roque er en variant av krokket og navnet kommer fra *croquet* der første og siste bokstaven er sløyfet. Det var kun fire amerikanske deltakere i den eneste olympiske roquekonkurransen.   

## Medaljefordeling

## Resultater
### Kamper

### Tabell
Deltakerne i roqueturneringen spilte en dobbelserie der spillerne møtte hverandre to ganger. Det var fire roquespillere, alle fra USA, Charles Jacobus vant fem av sine seks kamper og ble historiens første og siste olympiske mester i roque.

## Eksterne lenker
* Roque at the 1904 Summer Olympics hos olympedia.org
*  Roque at the 1904 St. Louis Summer Games  hos Sports-reference.com
Iver Knudsen Lykke

**Iver Knudsen Lykke** (født 19. september 1790, død 6. juli 1865) var en norsk kjøpmann. 

Han tok slektsnavn etter gården han vokste opp på, Nylykken på Kvikne. Han fikk borgerskap som høker i Trondheim i 1830 og som kjøpmann i 1836. Dette ble begynnelsen på familiebedriften I.K. Lykke, som fremdeles eies av Lykke-familien og driver dagligvarehandel i Bunnpris-kjeden.

Ved siden av forretningene engasjerte han seg i misjonsarbeid, velgjørenhet og offentlige verv.

Han var gift med Jacobina Michalie Pedersdatter Tangen, som har blitt beskrevet som «et utpreget handelsgeni». Med henne fikk han sønnen Peder Tangen Lykke, som overtok familiebedriften. Peder ble far til Ivar Lykke, som overtok familiebedriften og ellers ble statsminister og stortingspresident.

## Referanser


## Se også
*Lykke (slekt fra Trondheim)
Citroën C4 Picasso

**Citroën C4 Picasso** fra den franske bilprodusenten Citroën kommer i to utgaver, C4 Picasso og Grand C4 Picasso.

## C4 Grand Picasso: 2006-2012
C4 Grand Picasso er den første bilen lansert med Visiospace utseende, noe som innebærer at den har større vindusflate i kupeen enn vanlig. Den har 2m² frontrute, og kan leveres med glasstak som går bakover til tredje seterad.

Dette er en syvseters bil, hvor bakerste seterad kan felles ned i setegulvet.

## C4 Picasso: 2006-2012

C4 Picasso er den minste av C4 Picasso-bilene. Citroën lanserte den som etterfølgeren etter Grand Picasso, og  dermed en bil med litt mer sportslige kjøreegenskaper enn Grand Picasso.

Hovedforskjellene er at Grand-modellen har en mer tverr bakende, en seterad mer, og en litt annen vindusprofil for sidevinduene. Bakenden til Grand modellen er også litt lengre, noe som gjør at denne modellen har bagasjerom selv om den har tre seterader.

Begge bilene leveres med de samme kombinasjonene av motor og gearkasse, samme utstyrsnivåene, innredning og akselavstand.

## C4 Grand Picasso: 2013-2022

C4 Picasso er den største av C4 Picasso-bilene. Denne har syv seter.

## C4 Picasso: 2013-2020
C4 Picasso er den minste av C4 Picasso-bilene. Denne har kun fem seter.

## Eksterne lenker
* C4 Picasso
* C4 Grand Picasso
* Test av Grand C4 Picasso på www.motorguiden.no
Malmstrom Air Force Base

**Malmstrom Air Force Base** er en av det amerikanske flyvåpenets flystasjoner, og ligger i Cascade County i Montana i USA. Den er base for 341st Space Wing.

Flystasjonen er oppkalt etter oberst Einar Axel Malmstrom.

## Eksterne lenker

* Malmstrom AFB official website
Tokugawa Iemochi

**Tokugawa Iemochi** (徳川家茂, født 17. juli 1846, død 29. august 1866) var Tokugawa-shogun i Japan. Han regjerte fra 1858 til 1866.
Audaghost

**Audaghost**, også kjent som **Tegdaoust**, var en større by i Vest-Afrika i middelalderen og lå i dagens sørøstlige Mauritania. Byen ble grunnlagt rundt det 5. århundre fvt. som et kommersielt sentrum i den sørlige enden av de transsahariske handelsveiene. Befolkningen besto for det meste av berbere, som i tillegg til handel stort sett livnærte seg ved sauehold og håndverk, jordbruket var meget beskjedent. De viktigste varene som gikk gjennom Audaghost var salt, som var en stor mangelvare i de mer utviklede jordbrukssamfunnene ved Niger-floden, samt kobber fra Nord-Afrika. Disse varene ble ofte betalt med gull, som det fantes mye av i skogsområdene lenger sør.

Bosetningen vokste da temmingen av kamelen gjorde reisene gjennom ørkenen enklere, men fikk en tilbakegang da klimaet ble tørrere og gresslettene i regionen ble til ørken. Byen ble erobret av Ghanariket rundt 1050, like før Takrur, alliert med almoravidene, invaderte Ghana og tok Audaghost i 1055. Fra slutten av det 13. århundre var byen kontrollert av Maliriket, men etter hvert som de transsahariske handelsveiene ble mindre brukt og klimaet ble tørrere fikk byen en gradvis nedgang og ble til slutt forlatt i det 17. århundre. Betydelige rester ble «gjenoppdaget» tidlig i det 20. århundre – lokalbefolkningen hadde selvsagt alltid kjent til dem.

## Se også
* Transsaharisk handel
* Sahara

## Fotnoter

## Litteratur
* Jean Devisse (utg.): *Tegdaoust III: Recherches sur Aoudaghost. Campagnes 1960–1965. Enquêtes générales.* Éditions Researches sur les Civilisation, Paris 1983, 
* Thomas Krings: *Sahel. Senegal, Mauretanien, Mali, Niger. Islamische und traditionelle schwarzafrikanische Kultur zwischen Atlantik und Tschadsee.* duMont, Köln 1982, S. 242–244
* Rainer Oßwald: *Die Handelsstädte der West-Sahara. Die Entwicklung der arabisch-maurischen Kultur von Šinqīt, Wādān, Tīšīt und Walāta.* Marburger Studien zur Afrika- und Asienkunde. Bd. 39. Dietrich Reimer, Berlin 1986, S. 60–66

## Eksterne lenker
*
Dwight Stones

**Dwight Stones** (født 6. desember 1953 i Los Angeles California) er en tidligere amerikansk friidrettsutøver som konkurrerte i høydehopp.

Stones har vunnet to olympiske bronsemedaljer, 1972 i München (2,21) og 1976 i Montréal. Han har også innehatt verdensrekordet i høydehopp, i 1972 hoppet han 2,29 og tangerte verdensrekorden i 1973 forbedret han rekorden med én centimeter til 2,30. I 1976 forbedret han verdensrekorden to ganger til 2,31 og 2,32. Han vunnet 19 amerikanske mesterskap i løpet av sin aktive sportskarriere som varte til 1984.

## OL-medaljer
*  1972  München -  Bronse i friidrett, høydehopp menn  USA
*  1976  Montréal -  Bronse i friidrett, høydehopp menn  USA
## Referanser


## Eksterne lenker
*
Brigt Kristensen

**Brigt Kristensen** (født 23. desember 1944 på Fauske) er en norsk lokalpolitiker for Rødt (tidligere Rød Valgallianse) i Bodø.

Han engasjerte seg på 1960-tallet på venstresiden og var et aktivt medlem av SFs ungdomsorganisasjon SUF. Kristensen ble en sentral person da ml-bevegelsen vokste fram, og satt i partiets sentralkomite da AKP(m-l) ble stiftet i 1973.

Fra 1976 har han vært arbeider i fiskeindustrien. Fra 1978 til 1988 var han leder i Bodø Kjemiske arbeiderforening.

Han satt i bystyret fra 1987 til 1999 og deretter fra 2003. Fra 1999 til 2003 var han 1. vararepresentant for RV i bystyret. Fra 2011 satt Kristensen som en av tre representanter for Rødt i bystyret og han har de siste valgperiodene vært den personen i Bodø bystyre med flest slengere ved kommunevalg. Ved kommunevalget i 2015 tok han ikke gjenvalg.

## Referanser
Rubellitt

**Rubellitt** er en rosa til rød, litiumholdig varietet av mineralet elbaitt i turmalingruppen. Mineralet blir anvendt som smykkesten.
 
I Norge er lyserød turmalin kjent i pegmatitt på Meløy i Nordland og på Stord i Sunhordland.

## Etymologi
Navnet kommer fra det latinske *rubellus*, "rødlig".

## Referanser


## Litteratur

*
Hans Rosenquist

**Hans Rosenquist** (1949–2022) var en dansk sceneinstruktør og teaterleder. Han har vært knyttet til teatre i Odense, Århus og København. Fra mai 1989 og fram til 1990 var han tilsatt som teatersjef ved Rogaland Teater.

## Referanser


## Eksterne lenker
* Hjemmeside
Fylkesvei 975 (Vest-Agder)

**[[Fylkesvei]] 975 i Vest-Agder** gikk mellom Svartevatn og Ådneram i Sirdal. Veien var 17,9&nbsp;km lang.

2019 ble veien del av fylkesvei 450.

## Kommuner og knutepunkter

*  Svartevatn
* fra Suleskar til fylkesgrensen ved Grøneknuten (14,7&nbsp;km) →  (Rogaland) til Lysebotn i Forsand
* fra Suleskar til fylkesgrensen ved Håhellervatnet →  fra fylkesgrensen ved Håhellervatnet til   Nomeland i Hylestad (Valle kommune)
*Endepunkt Ådneram

## Referanser


## Eksterne lenker
* Vegvesenets vegkart
Fylkesvei 987 (Vest-Agder)

**Fylkesvei 987 i Vest-Agder** gikk mellom Suleskar i Sirdal og fylkesgrensen mot Aust-Agder ved Håhellervatnet. Veien var 15,1&nbsp;km lang.

2019 ble veien del av fylkesvei 450.

## Kommuner og knutepunkter

* fra Suleskard til Ådneram og til   Svartevatn
* Trosli, bom for vinterstengning
* Suleskard
* Veiens høyeste punkt 958 moh. vest for Store Ramstjødn
* Håheller
*Endepunkt fylkesgrensen ved Håhellervatnet →  (Aust-Agder) til   Nomeland i Hylestad (26,9&nbsp;km)

## Referanser


## Eksterne lenker
* Vegvesenets vegkart
Skrewdriver

**Skrewdriver** var et britisk punk/skinhead/Oi!-band. De ble stiftet i den engelske byen Blackpool i 1976 av Ian Stuart Donaldson. Bandet starta som et vanlig punkband sterkt inspirert av Sex Pistols. Etter en stund ble de oppløst, og Ian Stuart Donaldson starta bandet på nytt med nye medlemmer. Skrewdriver var ikke lenger et vanlig punkband, men et band med sterke nazistiske og nasjonalistiske tekster og holdninger. De knyttet nære bånd til britiske National Front og Blood & Honour. Bandet blir regna som pionerer innen «white power»-musikken, og skapte stilarten/bevegelsen R.A.C. (*Rock Against Communism*). Ian Stuart Donaldson ble drept i en bilulykke i 1993, og det var også slutten for Skrewdriver. Bandet gav ut 10 studioalbum.

## Medlemmer
*Ian Stuart Donaldson-Vokalist
*Phil Walmsley-Gitar
*Ron Hartley-Gitar
*Kev McKay-Bass
*John «Grinny» Grinton-Trommer

## Utgivelser

### Studioalbum
**All Skrewed Up*
**Peel Session*
**Hail The New Dawn*
**Blood and Honour*
**White Rider*
**After The Fire*
**Warlord*
**The Strong Survive*
**Freedom What Freedom*
**Hail Victory*

### Konsertalbum
**Waterloo Live '92*
**Deutschland Erwache*

### Samlealbum
**Land On Fire*
**Undercover*
**1977-83 The Complete Studio Collection*

### Video/DVD
**Skrewdriver-Live In Germany*

### Ian Stuart Donaldson soloalbum
**Slay The Beast*
**Patriot*
**No Turning Back*
**The Klansmen-Fetch The Rope*
**White Diamond-True Blood*

## Se også
* Blood & Honour
* Combat 18 

## Eksterne lenker
* 
*  skrewdriver.net
John Warburton Paul

**John Warburton Paul** (født 29. mars 1916 i Weymouth i Dorset i England, død 31. mars 2004) var en britisk kolonitjenestemann. Han var guvernør og generalguvernør i Gambia, guvernør i Britisk Honduras og Bahamas, samt viseguvernør på Man.

## Bakgrunn
Paul studerte historie ved University of Cambridge. I 1937 ble han offiser i Royal Tank Regiment (Supplementary Reserve). 

Under andre verdenskrig deltok han i 1940 i kampene i Frankrike, der han utmerket seg slik at han ble Mentioned in Dispatches og tildelt Military Cross. Han ble tatt til fange og satt i tysk krigsfangenskap ut krigen. 

## Guvernør, generalguvernør og viseguvernør
Etter krigen ble Paul advokat og gikk inn i britisk koloniadministrasjon. Han ble stasjonert i Sierra Leone, der han tjenestegjorde i forskjellige stillinger inntil landets uavhengighet i 1961. 

I 1962 ble han guvernør i Gambia. Etter landets selvstendighet i 1965, fortsatte landet som monarki og samvelderike. I et års tid var Paul Gambias generalguvernør.

Paul ble så sendt til Britisk Honduras, dagens Belize, der han tiltrådte som guvernør i juli 1966.  Bekymring i befolkningen for at Storbritannia ville overlate landet til Guatemala førte til voldelige demonstrasjoner og Paul erklærte unntakstilstand. Paul satt i guvernørstillingen til 1972. 

Etter tjenestetiden i Britisk Honduras ble Paul utnevnt til guvernør i Bahamas. Han var der med på å forberede landets uavhengighet, som ble virkelighet 10. juli 1973.

Pauls siste embete var som viseguvernør i den britiske kronbesittelsen Man. Han satt i embetet fra 1974 til 1980. 

Etter å ha gått av fra statstjenesten, arbeidet Paul for St. John Ambulance og Pangbourne College. 

## Utmerkelser
Paul mottok en rekke ordener. Han ble i 1959 utnevnt til offiser av Order of the British Empire. I 1962 ble han utnevnt til kommandørridder (KCMG) av Sankt Mikaels og Sankt Georgs orden, med forfremmelse til storkorsridder (GCMG) i 1965. Ved ordensutnevnelsen i 1962 ble han adlet og fikk rett til å føre tiltaleformen *[[sir]]* foran sitt navn.

## Referanser
Lawrence (Kansas)

**Lawrence** er en by i Douglas County, Kansas, 66&nbsp;km vest for Kansas City, ved elvene Kaw og Wakarusa. Det er den sjette største byen i Kansas med 87 643  innbyggere ed folketellingen i 2010.

## Referanser


## Eksterne lenker
*
Glastonbury

**Glastonbury** er en liten by i Somerset, England, beliggende på et tørt sted i det lavtliggende våtlandsområdet Somerset Levels, 37&nbsp;km sør for Bristol. Byen, som ligger i det administrative distriktet Mendip, har i henhold til folketellingen i 2011 en befolkning på 8 932 innbyggere. Glastonbury er mindre enn 2&nbsp;km fra elven Brue fra den større byen Street.

## Beskrivelse
Spor fra gangveier og veifyllinger gjort av tømmerstokker i oldtiden, som Sweet Track, viser at området har vært bosatt siden neolittisk tid (steinalderen). Bronsealderens Glastonbury Lake Village (som er et moderne navn) var en landsby formet som en crannóg eller menneskeskapt øy med hus og hytter på stolper i innsjøen. Denne ligger ved det gamle elveløpet til Brue, rundt 3&nbsp;km vest for dagens by Glastonbury. Angelsaksiske Centwine, konge av Wessex i 676–686, var den første beskytter av klosteret Glastonbury Abbey som kom til å dominere byen de neste 700 årene. Som et av de fremste og viktigste klostre i England, var det lokaliseringen av Edmund Jernsides kroning i 1016. Mange av de eldste bevarte bygningene i byen, inkludert Tribunal, George Hotel og vertshuset Pilgrims' Inn og Somerset Rural Life Museum, som er basert i en gammel tiendelåve, er tilknyttet klosteret. Kirken for Johannes Døperen er datert til 1400-tallet.

Byen ble et senter for handel, noe som førte til reisningen av markedskors, konstruksjonen av Glastonburykanalen, og Glastonbury og Street jernbanestasjon, den største stasjonen langs den opprinnelige Somerset and Dorset Joint Railway. Brue Valley Living Landscape er et bevaringsprosjekt administrert av Somerset Wildlife Trust. Nær ved ligger nasjonalparken Ham Wall.

Glastonbury har blitt beskrevet som New age-samfunn som har tiltrukket seg folk med slike livsholdninger og nyhedenske strømninger. Stedet er kjent for myter og legender knyttet til Glastonbury Tor, Josef fra Arimatea, Den hellige gral, og kong Arthur. Det har blitt hevdet at Josef kom til Glastonbury og stakk staven sin ned i bakken og derfra vokste det opp en form for hagtorn kalt *Glastonbury Thorn*. Landskapet rundt byen har blitt hevdet å representere zodiaken (dyrekretsen), dog uten større holdepunkter. Glastonburyfestivalen, som arrangeres årlig siden 1981 i nabolandsbyen Pilton, har sitt navn etter byen.

## Vennskapsbyer
Glastonbury har følgende vennskapsbyer:

*  Bretenoux, Frankrike
*  Patmos, Hellas

## Referanser


## Litteratur
* Ashe, Geoffrey (1957): *King Arthur's Avalon: The Story of Glastonbury*, nyutg. 2007, The History Press

## Eksterne lenker
* 
* 
* Kart over Glastonbury fra ca 1900
Messerschmitt Me 323

**Messerschmitt Me 323** «Gigant» var et tysk 6-motors transportfly utviklet og produsert av Messerschmitt for Luftwaffe under andre verdenskrig. Flyet var en motorisert versjon av transportglideflyet Me 321. Me 323 var det største landbaserte transportflyet produsert under andre verdenskrig. Det fløy første gang høsten 1941, og ble bygget i rundt 200 eksemplarer.

Me 323 ble drevet av 6 franske Gnome-Rhone GR14N motorer.

## Spesifikasjoner (Me 323 E-2)

## Litteratur
* Dabrowski, Hans-Peter. Messerschmitt Me 321/323: The Luftwaffe's "Giants" in World War II. Atglen, PA: Schiffer Military History, 2001. ISBN 0-7643-1442-4.

## Eksterne lenker
* Wings Palette-fargelegging
Overland Park

**Overland Park** er den nest mest befolkede byen i Kansas med 165 890 innbyggere. Byen ligger i Johnson County i utkanten av Kansas City. I 2006 ble Overland Park kåret til USAs sjette beste sted å bo av CNN/Money and Money magazine.

## Referanser


## Eksterne lenker
*
Messerschmitt Me 410

**Messerschmitt Me 410** «Hornisse» (geithams) var et tysk tungt jagerfly / jagerbomber utviklet og produsert av Messerschmitt for Luftwaffe under andre verdenskrig. Flyet var hovedsakelig en forbedring av det svært mangelfulle Messerschmitt Me 210 og fikk et helt nytt produksjonsnummer for å tydeligere skille mellom de to modellene. Flyet fløy første gang i 1942.

## Historie og utvikling

Messerschmitt hadde hatt planer om å introdusere Me 210 siden 1939, men flyet hadde vist seg å være svært mangelfullt både i motorkraft og manøvreringsevne. Flyet kom derfor aldri i produksjon i Tyskland. I Ungarn derimot hadde de gjort en rekke endringer i designet, noe som resulterte i Me 210C, som var en bedre modell enn den tyske. Dette ble tatt til etterretning i Tyskland, og man planla å produsere en Me 210D-modell. For å unngå det dårlige ryktet Me 210 hadde fått blant pilotene, ble det bestemt å gi det nye flyet et nytt navn; Me 410.

Den største forskjellen på de to flyene var motorene. Mens Me 210 var drevet av to Daimler-Benz DB 605 motorer på 1&nbsp;500&nbsp;hp, hadde Me 410 to Daimler-Benz DB 603 på 1&nbsp;750&nbsp;hp. Dette økte makshastigheten på flyet til 625&nbsp;km/t, marsjfarten til 579&nbsp;km/t, samtidig som det økte stigningshastigheten og makshøyden. Flyet kunne også bære flere våpen enn forgjengeren.

## Spesifikasjoner (Me 410 A-1)

## Litteratur
* Stocker, Werner and Peter Petrick. Messerschmitt Me 210 / Me 410 Hornisse/ Hornet. Hinckley, UK: Midland Publishing, 2007. ISBN 1-85780-271-3.

## Eksterne lenker
* Wings Palette-fargelegging
Aiden McGeady

**Aiden John McGeady** (født 4. april 1986) er en irsk-skotsk fotballspiller som spiller for Hibernian FC.

## Juniorkarriere
Aiden McGeady var regnet som et av Skottlands største talenter i sin barndom og ungdom. I en alder av ni år spilte han seg inn til en plass på U-11 Glasgow Catholic Football School. 

I tenårene spilte han for amatørklubben Queen's Park, før han fikk begynne i favorittklubben sin, Celtic. 

Som den unge, lovende spilleren han var ble han fulgt opp tett av flere toppmanagere, deriblant Alex Ferguson. Han fikk tilbud om prøvespill i både  og Manchester United, men fulgte hjerte som banket for Celtic. 

Et bevis på hans popularitet ble en lukrativ avtale med sportsgiganten, Adidas i en alder av 16.

## Klubbkarriere
Han debuterte for førstelaget i 2004, under en Scottish Premier League-kamp mot Hearts, hvor han for øvrig scoret et mål. 

Til tross for den lovende fremtiden som ble spådd for han, sliter McGeady med å spille seg inn i førstelagsoppstillingen på permanent basis. Treneren, Gordon Strachan, har valgt mer erfarne spillere fremfor unggutten, og spiller fremdeles med trøyenummeret som ble gitt til han i sin debut: 46. 

Det McGeady er mest kjent for er sin driblestyrke og kreativitet, hvor det kommer godt med at han kan bruke begge bein. Til tross for sin svake fysikk er han også meget god til å takle.

I løpet av sesongen 2007/2008 har McGeady gjort venstrevingen til sin plass. I både Champions League og Premier League har han spilt mesteparten av kampene, og har vært en viktig faktor for Celtics andre avansement fra gruppestadiet i europaturneringen gjennom historien. 

## Landslagskarriere
I sin barndom representerte han Skottlands U-15 landslag. Likevel valgte den driblesterke midtbanespilleren Irland framfor landet han ble født i. Flere Celtic-supportere var skuffet over avgjørelsen til Aiden McGeady, men han forklarte seg med at valget var basert på et sportslig grunnlag.

Samme år som han debuterte for Celtic fikk han sin debut for , i en vennskapskamp mot .

I løpet av kvalifiseringen til EM i Tyskland 2008 har McGeady etablert seg som førstevalget på Irlands venstrekant, til dels takket være manager-bytte.

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Økern

__NOTOC__
**Økern** (av den norrøne formen av gårdsnavnet Økern, *Eykrin*, antakelig uregelrett sammensatt av «eik» og «vin» som betyr naturlig eng eller gressbeite) er en delbydel sør i bydel Bjerke i Oslo, og navnet på et strøk innenfor den samme delbydelen. Delbydelen dekker også strøkene Refstad, Risløkka, Brobekk, Nordre Hovin, Aker sykehus, Bjerkebanen og Økern senter. 

Strøket Økern er et område øst for Ring 3. Økern senter med T-banen regnes av bydelen som et eget strøk, men omtales i dagligtale som Økern. Senteret er et av de eldre kjøpesentrene i Oslo. 

## Knutepunkt
Økern er et stort trafikknutepunkt. T-Banestasjon med bussholdeplasser Økern stasjon på Grorudbanen ligger i området. Det er Oslos mest trafikkerte T-banelinje. Økern har forbindelse med T-baneringen via Lørenbanen. Alnabanen for godstrafikk som forbinder Alnabru med Grefsen stasjon skjærer gjennom Økern. Riksvei 150 (Ring 3) fra Sinsenkrysset går gjennom Økerntunnelen og Økernkrysset der den krysser Østre Aker vei, Økernveien og Dag Hammarskjølds vei.

Økern næringspark  på området til tidligere Standard Telefon og Kabelfabrik, senere Alcatel, ligger i hovedsak på sørsiden av Østre Aker vei, mye sentrert rundt Kabelgata og Tårngata. En rekke bedrifter er lokalisert her, som NAVs hjelpemiddelsentral, Teknologisk Institutt, Toyota Oslo og Kuben yrkesarena med Kuben videregående skole og Fagskolen Oslo. 
Aspelin Ramm er aktive i området for utleie av forretningsbygg i samarbeid med OBOS. Oxer eiendom eier bygningsmassen mellom Kabelgaten og Tårngata. Standard Telefon og Kabelfabrik var lenge områdets største arbeidsplass med opp mot 4&nbsp;
000 ansatte på 1950- og 1970-tallet.

## Økern gård

Økern gård lå i dette området som etter navnet har hatt eikeskog. På slutten av middelalderen ble gården delt i to bruk, men disse ble senere slått sammen igjen som kirkegods. Fra 1679 til 1681 var gården eid av stattholder Ulrik Fredrik Gyldenløve. Gården har også vært eid av Jens Bjelke, og fra 1794 til 1811 av høyesterettsdommer Peter Collett. Den ble så solgt til forretningsmannen Ludvig Mariboe, som bodde her i to perioder fram til 1841, avbrutt av et opphold i Sverige. Økern gård ble oppstykket utover på 1800-tallet, overtatt av kommunen i 1938, og deretter utparsellert som byggetomter.

Det ligger tre gravhauger til gården, trolig fra eldre jernalder. Rester av hageanlegget er bevart rundt bygget til Økern sykehjem.

## Referanser




## Litteratur
* 
* 

## Eksterne lenker
*
Milo Butler

Sir **Milo Boughton Butler** (født 1906, død 1979) var en bahamansk politiker. Han var den første generalguvernøren av Bahamas etter at Bahamas fikk sin uavhengighet fra Storbritannia i 1973. Butler fungerte fra 1973 til sin død i 1979.

I året før uavhengigheten fungerte John Warburton Paul som guvernør i forbindelse med løsrivingen. Uavhengigheten var offisiell 10. juli, og Paul fungerte som generalguvernør ut måneden.

## Biografi
Butler var født i Nassau på Bahamas 11. august 1905 som sønn av George Raleigh Butler og hans kone Frances. Han fikk sin grunnskoleutdanning på George Washington School i Florida, public school i Rum Cay og Boys' Central School i Nassau. Da han var 17 år startet han sin egen dagligvareforretning. Den 14. oktober 1928 giftet han seg med Caroline Loretta Watson. De fikk syv sønner og tre døtre.

## Karriere
Butler entret politikken i 1936 hvor han som medlem av Progressive Liberal Party (PLP) stilte til valg mot Sir Harry Oakes, et valg han tapte. Butler ble sett på som en karismatisk kandidat med støtte i arbeiderklassen, men Oakes ble beskyldt for å bruke tvilsomme metoder i valgkampen. Året etter ble Butler innvalgt til parlamentet i et suppleringsvalg i samme valgkrets. Han hadde sete der til 1947.

I 1956 ble han igjen innvalgt til parlamentet, nå også innvalgt fra Western District. Da regjeringen samme år innførte en tolv minutters grense på innlegg i parlamentet kastet han timeglasset ut av vinduet. Fra 1967 til 1973 represterte han Bain Town.

Da PLP vant valget i 1967 og dannet regjering, ble Butler først helseminister og året etter arbeids-, landbruks- og fiskeriminister. I 1970 ble han landbruks- og fiskeriminister, og i 1972 ble han minister uten portefølje. Den 1. august 1973 ble han av daværende dronning Elizabeth II utnevnt til generalguvernør på Bahamas etter anbefaling fra statsminister og leder for PLP, Lynden Pindling. Han tjenestgjorde som generalguvernør fram til han døde 22. januar 1979 i Nassau. 

Butler er gravlagt i St. Matthew's Anglican Church i Nassau.

Den 14. november 1991 ble hans sønn Milo Butler jr. speaker i parlamentet.

## Referanser


## Eksterne lenker
*
Gerald Cash

Sir **Gerald Christopher Cash** (født 28. mai 1917, død 6. januar 2003) var den tredje generalguvernøren i samveldet Bahamas (1979&ndash;1986).

## Biografi
Cash var født i Nassau på Bahamas og fikk også sin skolegang der. I 1949 ble han valgt inn i landets parlament. Han var medlem av eksekutivrådet fra 1958 til 1962 og senator fra 1969 til 1979. I 1964 fikk han Order of the British Empire.

Cash var vise-generalguvernør for Milo Butler ved fem anledninger  fra 1973 til 1976. Han var fungerende generalguvernør i 1976 og i 1977 fikk han Royal Victorian Order.

Han ble utnevnt til generalguvernør i 1979.

I 1980 fikk han Sankt Mikaels og Sankt Georgs orden og i 1985 fikk han storkorset i Røyal Victorian Order.

Han tjenestegjorde som generalguvernør til han ha trakk seg tilbake i 1986, og han var da den lengstsittende generalguvernør i landet. Si r Gerald Cash døde i 2003 av slag. Han og hans kone Dorothy Lang hadde to sønner og en datter.

## Referanser
Piper J-3 Cub

**Piper J-3 Cub**, også kjent som **L-4**, **O-59** og **NE-1**, er et amerikansk en-motors multirollefly utviklet og produsert av Piper mellom 1938 og 1947. Flyet ble opprinnelig produsert som treningsfly. Det har imidlertid vært brukt i en rekke roller, både militære og sivile, deriblant som rekognoseringsfly, kurerfly og VIP-transport. Det er et av de mest kjente småflyene noensinne. Det har vært brukt av en rekke flyvåpen.

## Utvikling
### Førkrigstiden
J-3 dukket først opp som Taylor E-2 Cub fra Taylor Aircraft i Pennsylvania i 1930.

## Tilsvarende fly

*Aeronca Champ
*Kitfox Model 5
*Taylorcraft BC-65
*Taylorcraft L-2
*Aeronca L-3

## Eksterne lenker
* L-4 ved Flyhistorisk museum, Sola
* Piper Cub historie
Info 14

***Info 14*** var et svensk nynazistisk tidsskrift etablert i 1995, som fra 2000 ble nettbasert. Robert Vesterlund, tidligere leder for Sverigedemokratisk Ungdom, var redaktør for tidsskriftet. Nettstedet ble lagt ned ved årsskiftet 2010–2011.

## Referanser


## Kilder
*  
*  
*
Combat 18

**Combat 18** er en britisk høyreekstrem organisasjon som ble startet i 1992. Combat 18 er nært knyttet til fotballhooligans og Blood & Honour.
Helsfyr

**Helsfyr** er et strøk i bydel Gamle Oslo i Oslo, og et viktig transportknutepunkt. 

## Beliggenhet
Helsfyr ligger på begge sider av Strømsveien: Det er nærings- og bolig-bebyggelse nord for veien, mens kun Østre gravlund ligger på sørsiden. Tilgrensende strøk blir da:
* Vest og nord: uklar grense mot Ensjø.
* Sør:
** Strømsveien vest for Østensjøveien er grensa mot Etterstad.
** Østensjøveien og Tvetenveien er grensa mot Bryn.
* Øst:
** På sørsiden, er blindveien like øst for Østre gravlund grensa mot Teisen.
** På nordsiden er det uklare grenser mot Valle / Valle Hovin / Hovin (Oslo), dette gjelder også mot nordøst.

## Historie

Området har navn etter Helsfyr gård (gnr. 130, bnr. 13). Gårdstunet lå ved Grenseveien 92, men bygningene ble revet i forbindelse med utbyggingen av Strømsveien. Navnet ble tidligere skrevet *Hellsvær*, og Oluf Rygh har i Norske Gaardnavne framsatt en hypotese om at navnet kommer fra det lavtyske ordet *Helschwûr* (høytysk Hölles-Feuer), helvetesild. Imidlertid ser det ikke ut til å være trukket noen endelig konklusjon om navnets opprinnelse. 

Gården ble skilt ut fra Øvre Valle i 1814 og overtatt av kommunen i 1893. Østre gravlund er anlagt på gårdens jorder.

I 1926 ble Helsfyr holdeplass på Østensjøbanen. Området var lenge lite utbygget, og på 1940- og 1950-tallet var det campingplass på nordsiden av Strømsveien. Helsfyr hotell åpnet i 1952 og er nå et videre utbygget hotell i Scandic-kjeden. På 1950- og 1960-tallet startet utbyggingen av en rekke kontorbygninger i området, en utvikling som har fortsatt, særlig fram til 1980-tallet.

## Dagens strøk

Området er preget av veiutbyggingen, særlig etter at Strømsveien ble bygget ut til fire felts motorvei i 1968 og at Grenseveien ble lagt på en 115 meter lang bro over Strømsveien i 1970.

Helsfyr er primært et nærings- og boligstrøk, samt et transportknutepunkt med Helsfyr stasjon som kjerne. Hit kommer foruten T-baner en rekke busser, og området er tilrettelagt for dette.

## Eksterne lenker
*
Robert Vesterlund

**Clas Robert Vesterlund** (født 28. oktober 1976) er tidligere leder i Sverigedemokratisk Ungdom (SDU), men da under navnet «Robert Wennerstedt». Vesterlund sluttet i SDU etter valget i 1994.  
Vesterlund er nå redaktør i det nynazistisk vinklede internetttidsskriftet *[[Info 14]]*. Han er også meget aktiv i organisasjonene Salemfonden og Gula Korset.

Vesterlunds navn var blant dem som nevntes rundt mordet på fagforeningsmannen Björn Söderberg. Söderberg ble myrdet fordi han hadde avslørt Vesterlunds politiske tilhørighet, og dermed forårsaket Vesterlunds tap av tillit fra fagforeningen på arbeidsplassen.

## Referanser


## Eksterne lenker
* SDU:s hjemmeside
* info14
* Aftonblader om Björn Söderbergs mord
Norsk håndverksinstitutt

**Norsk håndverksinstitutt** er en del av Stiftelsen Lillehammer Museum og ble etablert på Maihaugen i Lillehammer i 1987 under navnet Håndverksregisteret for å ta vare på og videreføre tradisjonelle håndverksfag og håndverkskunnskap som er i ferd med å forsvinne. Et register over håndverkere fra hele Norge er et viktig hjelpemiddel i denne sammenheng. Et annet virkefelt er dokumentasjons- og opplæringsprosjekter for overføring av håndverksteknikker fra en tradisjonsbærer til en fagperson. Prosessen følges av en dokumentator. Som referansemateriell benyttes bl.a. foto og videopptak. Sekretariatet for små og verneverdige fag arbeider spesielt med de minste håndverksfagene som fører fram til svennebrev.

Fra 1995 har Norsk håndverksinstitutt hatt faglig og administrativt ansvar for en stipendiatordning for håndverkere, hvor godt kvalifiserte håndverkere kunne fordype seg i faget sitt i en treårsperiode. Frem til 2012 var dette en prøveordning der i alt 11 håndverkere fikk denne muligheten innen fagområdene trebåtbygging, tømring, tørrmuring, maling, smiing, tekstilarbeid, bunadtilvirking og urmakeri. Fra 2015 ble stipendiatordningen for håndverkere permanent, med to nye treårige stipendiater hvert år, slik at det til enhver tid skal være seks stipendiater.   

Instituttet er akkreditert av UNESCO med et spesielt ansvar for å arbeide med konvensjonen om vern av den immaterielle kulturarven som Norge ratifiserte i 2008. Norsk håndverksinstitutt har vært valgt inn som representant i UNESCOs Evaluation Body fra 2016-2019. 

Norsk håndverksinstitutts virksomhet er finansiert av Kulturdepartementet, Kunnskapsdepartementet og Utdanningdirektoratet. Jon Bojer Godal har vært  en viktig bidragsyter til utviklingen av instituttet.

## Se også
*Handlingsbåren kunnskap
*Kulturhåndverk

## Eksterne lenker
* 
* Håndverksregisteret
* Dokumentasjonsprosjekter
* Stipendiatordningen for håndverkere
* Norsk håndverksinstitutt og Senter for Imateriell Kulturarv(SIKA) sine nettsider
* Men det spørs om de kan lage hvit saus
Osan Air Base

**Osan Air Base**  er en av det amerikanske flyvåpenets flystasjoner. Den ligger ved byen Osan drøyt 60 km sør for Seoul i  Sør-Korea. Den huser hovedkvarteret for Seventh Air Force.

## Eksterne lenker
* 
* Osan Air Base History 
*  The Official US Forces Korea Web Site
Offutt Air Force Base

**Offutt Air Force Base** er en av det amerikanske flyvåpens flystasjoner. Den ligger i Sarpy County i  Nebraska i USA. Den huser hovedkvarteret for United States Strategic Command. Basen er også beregnet for evakuering av politisk ledelse.

Flystasjonen er oppkalt etter premierløytnant Jarvis Offutt.

I 2019 ble flystasjonen rammet av flom, hvilket utløste en debatt i USA om klimaendringers konsekvenser for landets forsvar.

## Referanser


## Eksterne lenker

* Offutt Air Force Base  (official site) 
* US Strategic Command (official site) 
* Offutt AFB historie fra Strategic-Air-Command.com 
* GlobalSecurity.org Offutt AFB
Rita Westvik

**Rita Westvik** (1952–2024) var en norsk journalist, musiker, programleder og politisk rådgiver (Ap).  

Westvik fullførte utdannelse som sosionom ved Sosialhøgskolen i Trondheim i 1975, men praktiserte ikke yrket. Hun var på denne tiden politisk engasjert langt ute på venstresiden og gjennom selvproletarisering arbeidet hun fem år på "gølvet" som industriarbeider i Jøtul. I midten av 1970-årene var hun også medlem av den politiske folkrock-gruppa Isenkram, som ga ut en LP med samme navn i 1974.  

I starten av 1980-årene var hun initiativtager for å etablerte radiokanalen radiOrakel. Kanalen ble realisert i 1982 og Westvik ble kanalens første redaktør (1982–1984). 

Noen år senere ble hun ansatt i NRK. Her var hun programleder for underholdningsprogrammene *[[Lørdagssirkuset]]* (1984–1985) og *[[På hengende håret (TV-program)|På hengende håret]]* (1988). Hun ledet også Melodi Grand Prix (1985), Amandaprisen og Spellemannsprisen (1987). Hun jobbet også med radio og var programleder for *[[Norsktoppen]]*. I 1992 ble hun ansatt som kanalsjef i den nye radiokanalen P3. Hun måtte imidlertid gå av allerede i desember og gikk med umiddelbar virkning inn i en nyopprettet stilling som redaktør for NRKs kulturavdeling.

Etter tiden i NRK gikk Westvik inn i politikken. Hun var politisk rådgiver i Sosial- og helsedepartementet 1993–1994 og deretter i Utenriksdepartementet 1994–1996.

Senere jobbet hun i Sintef i ti år og var også rådgiver innen innovasjon og formidling. 

Hun stiftet, og var daglig leder i, UrbanFeed AS. Et selskap som leverer integrerte anlegg for storskala matproduksjon i urbane områder.

I 2012 utgav Westvik boken *Via Regia* om drøm og bevissthet.

## TV-program

* 1984–1985 *[[Lørdagssirkuset]]* (NRK, programleder)
* 1985 ''Melodi Grand Prix'' (NRK, programleder)
* 1987 *[[Scene 3]]* (TV3, en av flere programledere)
* 1988 *[[På hengende håret (TV-program)|På hengende håret]]* (NRK, programleder)
* 1988 *På bryggekanten* (NRK, intervjuer i en episode)
* 1993 *To på Trollvann* (NRK, intervjuer i to episoder av sesong to)

## Referanser


## Eksterne lenker
*
David de la Fuente

**David de la Fuente Rasilla** (født 4. mai 1981 i Reinosa, Cantabria) er en spansk syklist. Han bar den rødprikkete klatretrøya på flere etapper under Tour de France 2006, men endte på 3.-plass. Han ble kåret til rittets mest offensive rytter.

I 2009 vant han det spanske rittet GP Miguel Indurain.

## Meritter

;2005
:3.-plass, Trofeo Calvia
;2006
:56.-plass sammenlagt, Tour de France
:: Mest offensive rytter
;2007
:GP Llodio
:Klatrekonkurransen, Volta a la Comunitat Valenciana
;2008
:2. etappe, Tyskland rundt
;2009
:GP Miguel Indurain
;2012
:2.-plass klatrekonkurransen, Vuelta a España
;2013
:2. etappe, Tour of Qinghai Lake

## Referanser


## Eksterne lenker
* 
*